На основу члана 52. Закона о планирању и изградњи ("Службени гласник РС", број 72/2009, 81/2009 – испр., 64/2010 – Одлука УС, 24/2011, 121/2012, 42/2013 – Одлука УС, 50/2013 - Одлука УС, 98/2013 - Одлука УС, 132/2014 и 145/2014) члана 32. Закона о локалној самоуправи („Службени гласник Републике Србије“, број 88/2008),

Скупштина Града Ниша, на седници одржаној дана \_\_.\_\_.2015. године, доноси

**Р Е Ш Е Њ Е**

**О ИЗМЕНАМА РЕШЕЊА**

**О ОБРАЗОВАЊУ КОМИСИЈЕ ЗА ПЛАНОВЕ ГРАДА НИША**

**I** У Решењу о образовању Комисије за планове града Ниша („Службени лист града Ниша“, број 9/2013) у тачки I врше се следеће измене:

После речи : ЗА ПРЕДСЕДНИКА: уместо: „проф. др Слободан Миленковић – Грађевинско-архитектонски факултет Ниш“ треба да стоји: „Главни урбаниста града Ниша је председник Комисије за планове града Ниша, по функцији“.

После речи: ЗА ЧЛАНОВЕ:

уместо: „2. Родољуб Михајловић, дипл.инж.грађ.-Управа за планирање и изградњу“ треба да стоји: „2.Игор Игић, дипл.инж.грађ.-Управа за планирање и изградњу“;

уместо: „3. Мирољуб Станковић, дипл.инж.арх, треба да стоји: „3.Весна Пантић, дипл.инж.арх.- ЈКП „Наиссус“ Ниш“;

уместо: „4. Проф. др Душан Петковић - Грађевинско-архитектонски факултет Ниш“, треба да стоји: „4.Славиша Кондић, дипл.инж.арх. - Грађевинско-архитектонски факултет Ниш“;

уместо: „5. Слободан Мицић, дипл.инж.грађ.- одсек саобраћаја“, треба да стоји: „5.Игор Трајковић, дипл.инж.саобраћаја. – Управа за комуналне делатности, енергетику и саобраћај“;

уместо: „6. Мара Рашковић, дипл.инж.арх.- ЈП Завод за урбанизам Ниш“, треба да стоји: „6.Даниел Коцић, дипл.инж.архитектуре“

**II** Ово решење објавити у „Службеном листу града Ниша“.

**Број:\_\_\_\_\_\_\_\_\_\_\_\_\_**

**У Нишу, \_\_\_\_\_\_\_ 2015. године**

**СКУПШТИНА ГРАДА НИША**

**Председник**

**Проф. др Миле Илић**

**Образложење**

Чланом 52 Закона о планирању и изградњи ("Службени гласник РС", број 72/2009, 81/2009 – испр., 64/2010 – Одлука УС, 24/2011, 121/2012, 42/2013 – Одлука УС, 50/2013 - Одлука УС, 98/2013 - Одлука УС, 132/2014 и 145/2014) прописано је да ради обављања стручних послова у поступку израде и спровођења планских докумената, као и давања стручног мишљења по захтеву надлежних органа управе, скупштина јединице локалне самоуправе образује комисију за планове.

Закон о планирању и изградњи у члану 51 а, прописује да је Главни урбаниста по функцији председник комисије за планове.

Усвајањем измена наведеног закона и увођењем Главног урбанисте који је сада у складу са Законом о планирању и изградњи и председник Комисије за планове, неопходно је изменити Решење о образовању Комисије за планове града Ниша.

Чланом 52 став 2 Закона о планирању и изградњи прописано је да се чланови Комисије именују из реда стручњака за област просторног планирања и урбанизма и других области које су од значаја за обављање стручних послова у области планирања, уређења простора и изградње, са одговарајућом лиценцом, у складу са законом.

Такође, Министар грађевинарства, саобраћаја и инфраструктуре донео је Правилник о условима и начину рада комисије за стручну контролу планских докумената, комисије за контролу усклађености планских докумената и комисије за планове јединице локалне самоуправе („Службени гласник РС“, број 55/2015) којим се ближе прописује начин рада комисије за планове јединице локалне самоуправе. Овим правилником прописано је чланом 4 да лица која се одређују за председника, секретара и чланове комисије морају да испуњавају услове по питању стручности, односно да су признати стручњаци из области планирања и изградње, да имају високу стручну спрему, одговарајућу личну лиценцу Инжењерске коморе Србије и најмање 5 година радног искуства у струци.

Из наведеног разлога, а у складу са законским одредбама и потребом да се обезбеди даљи стручан и ефикасан рад Комисије врши се измена као што је наведено у тачки I Решења о образовању Комисије за планове града Ниша.

У прилогу материјала достављају се кратке биографије предложених лица.

На основу свега наведеног, Градско веће Града Ниша утврђује предлог решења о изменама Решења о образовању Комисије за планове Града Ниша и упућује га Скупштини Града ниша на даљу надлежност.

**Начелник**

**Родољуб Михајловић**